S-414/2016

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 31. maí 2016, á hendur G-kk-þgf H-kk-þgf K-kk-þgf, kennitala 000000-0000, Þverárseli 26 í Reykjavík, fyrir eftirtalin brot framin á árinu 2016:

I.

Umferðar- og fíkniefnalagabrot með því að hafa aðfaranótt fimmtudagsins 7. janúar ekið bifreiðinni TS-595 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 470 ng/ml) suður Snorrabraut í Reykjavík uns lögregla stöðvaði bifreiðina á gatnamótum Snorrabrautar og Egilsgötu og á sama tíma haft í vörslum sínum 17,23 g af amfetamíni, 0,95 g af kókaíni og 2,95 g af maríhúana sem lögregla fann við leit á ákærða og við leit í bifreiðinni.

Er þetta talið varða 1. mgr., sbr. 2. mgr., 45. gr. a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og við 2. gr., sbr. 5. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærða á kókaíni og maríhúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

II.

Umferðar- og fíkniefnalagabrot með því að hafa að kvöldi laugardagsins 13. febrúar ekið bifreiðinni SU-619 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 315 ng/ml) um Óseyrarbraut í Hafnarfirði uns lögregla stöðvaði bifreiðina á Óseyrarbraut og á sama tíma haft í vörslum sínum 1,82 g af amfetamíni sem lögregla fann við leit á ákærða.

Er þetta talið varða 1. mgr., sbr. 2. mgr., 45. gr. a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006 og við 2. gr., sbr. 5. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Umferðarlagabrot með því að hafa að kvöldi mánudagsins 22. febrúar ekið bifreiðinni TS-535 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 365 ng/ml) um Hamrahlíð í Reykjavík uns lögregla stöðvaði bifreiðina við Hamrahlíðarskóla.

Er þetta talið varða 1. mgr., sbr. 2. mgr., 45. gr. a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

IV.

Umferðarlagabrot með því að hafa aðfaranótt föstudagsins 22. apríl ekið bifreiðinni TS-535 óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 665 ng/ml) um Hörgatún frá Litlatúni í Garðabæ uns lögregla stöðvaði bifreiðina í Hörgatúni.

Er þetta talið varða 1. mgr., sbr. 2. mgr., 45. gr. a. sbr. 1. mgr. 100. gr. umferðarlaga nr. 50/1987, sbr. 5. gr. laga nr. 66/2006.

V.

Þjófnað með því að hafa aðfaranótt föstudagsins 22. apríl í verslun Hagkaupa við Litlatún 3 í Garðabæ stolið matvöru að verðmæti kr. 1.670.

Er þetta talið varða við 1. mgr. 244.gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er jafnframt gerð krafa um að framangreind fíkniefni, samtals 19,05 g af amfetamíni, 0,95 g af kókaíni og 2,95 g af maríhúana, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing við þingfestingu málsins og hafði ekki boðað forföll þrátt fyrir löglega birtingu ákæru og fyrirkalls. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í júlí 1959. Hann hefur tvívegis gengist undir lögreglustjórasátt og 11 sinnum hlotið dóm vegna brota gegn almennum hegningarlögum, umferðarlögum og fíkniefnalögum. Við ákvörðun refsingar ákærða verður litið til 77. gr. almennra hegningarlaga. Þykir refsing hans hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti í tvö og hálft ár.

Með vísan til lagaákvæða í ákæru eru gerð upptæk til ríkissjóðs 19,05 g af amfetamíni, 0,95 g af kókaíni og 2,95 g af marijúana, sem lögregla lagði hald á við rannsókn málsins.

Ákærði greiði 327.970 krónur í sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð:

Ákærði, G-kk-nf H-kk-nf K-kk-nf, sæti fangelsi í 60 daga.

Ákærði er sviptur ökurétti í tvö og hálft ár.

Ákærði sæti upptöku á 19,05 g af amfetamíni, 0,95 g af kókaíni og 2,95 g af marijúana.

Ákærði greiði 327.970 krónur í sakarkostnað.

B-kvk-nf B-kvk-nf